15. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.οίκ.Α1β/3956 της 11/24 Μαΐου  1979 (ΦΕΚ Β΄ 505) Περί συμπληρώσεως του εδαφ. 1α της παρ. 7, άρθρ. 1 της Υγειονομικής Διατάξεως, αριθ. Γ1γ/6001/67. Έχοντας υπόψη: 1.Τον Α.Ν. 2520/40 «περί υγειονομικών Διατάξεων». 2.Το Π.Δ. 544/77 «περί οργανισμού του Υπουργείου Κοιν. Υπηρεσιών». 3.Την Υγειονομική Διάταξη Γ1γ/6001/67 (ΦΕΚ 360/67, τεύχος Β΄). 4.Τη γνωμοδότηση του Ν.Σ.Κ., αριθ. 207/79, από την οποία προκύπτει, ότι ισόγειο κατάστημα πολυκατοικίας, που έχει κοινή είσοδο με αυτή, δεν θεωρείται ανεξάρτητος χώρος από αυτή, σύμφωνα με την έννοια της διατάξεως της παρ. 7 της υγειονομικής Διατάξεως, αριθ. Γ1γ/6001/67, αποφασίζουμε: Συμπληρώνουμε την παρ. 7 του άρθρ. 1 της υγειονομικής διατάξεως, αριθ. Γ1γ/6001/67 «περί τροποποιήσεως και συμπληρώσεως άρθρων του Υγειονομικού Κανονισμού και άλλων υγειονομικών Διατάξεων» που αναφέρει ότι, «ο χώρος του καταστήματος, εν περιπτώσει συστεγάσεως μετά κατοικίας, θα είναι ανεξάρτητος της κατοικίας», προσθέτοντας στο εδάφ. 1α, την ακόλουθη περίοδο: Επιτρέπεται η ίδρυση και λειτουργία μόνο κουρείων και κομμωτηρίων μέσα σε πολυκατοικίες (με χρήση της εισόδου και των διαδρόμων αυτών), στις οποίες υπάρχουν διαμερίσματα κατοικιών. 34.Δ.β.12-15 Υγειονομικός Κανονισμός 